La Policia Local informa sobre els talls de trànsit que s'efectuaran durant el Festardor
03 d’octubre 2022

![](/media/v2qd4eiv/c_cortesfestardor.jpg?width=850&height=566.9886363636364)

El departament de Trànsit de la Policia Local de Sagunt informa sobre els talls de trànsit que s'efectuaran durant el festival de música Festardor, el qual tindrà lloc al Port de Sagunt el pròxim cap de setmana (els dies 6, 7 i 8 d'octubre).

Cal destacar que el festival comptarà amb dos recintes, un per a actuacions i un altre per a acampar. La ubicació dels recintes implica efectuar talls de trànsit en les avingudes Altos Hornos, Ojos Negros, Jerónimo Roure i Adolfo Suárez. Estos talls de trànsit dificultaran l'entrada i eixida al polígon Ingruinsa i a l'accés al moll sud del port marítim.

Els dies que es procedirà a realitzar corts en estes vies són els següents: l'avinguda Jerónimo Roure estarà tallada al trànsit des de la rotonda Adolfo Suárez fins a l'avinguda Ojos Negros el dia 3 (dilluns), únicament en el sentit des del polígon a la població, el tall total del tram, es farà el dia 5 (dimecres), ja que es tracta del recinte d'acampada; l'avinguda Adolfo Suárez, des de la rotonda de l'avinguda Jerónimo Roure fins al carrer Fundición (el carrer Fundición estarà obert al trànsit), quedarà tallada al trànsit des del dia 5 (recinte d'acampada); l'avinguda Altos Hornos estarà tallada al trànsit en tots dos sentits des del dia 29 (recinte del festival).

Les vies alternatives i entrades i eixides al polígon i al port marítim seran les següents: es podrà accedir al polígon Ingruinsa i al port marítim pels carrers Fundición i Talleres; l'entrada a la població des del polígon Ingruinsa i port marítim es podrà fer pel carrer Fundición; fins al dissabte (dia 1) es podrà accedir al port marítim o enllaçar amb la V-23 pel carrer Fundición i per l'avinguda Ojos Negros (a partir del diumenge (dia 2) este accés estarà tancat); durant els horaris de celebració del festival, l'entrada a la població es realitzarà per l'avinguda Compañía Sierra Menera (rotonda de les vagonetes).

L'horari del festival serà el dijous (dia 6), de 18 a 3 hores; el divendres (dia 7), de 17 a 5.30 hores; i, finalment, el dissabte (8), de 16 a 5.30 hores. Es podrà acampar a partir del dijous (dia 6) a partir de les 8 hores. El trànsit quedarà obert i restablida la circulació de manera progressiva a partir de dilluns, dia 10.

Per a qualsevol consulta o dubte, es pot contactar amb el departament de Mobilitat Urbana i Trànsit al telèfon 96 265 58 78 o al 962 65 58 58.

![](/media/c1np3uwx/festardor-foto-2.jpg?width=756&height=504&mode=max)

*   [](http://www.facebook.com/sharer.php?u=https://aytosagunto.es/va/actualitat/la-policia-local-informa-sobre-els-talls-de-transit-que-s-efectuaran-durant-el-festardor/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-informa-sobre-els-talls-de-transit-que-s-efectuaran-durant-el-festardor/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-informa-sobre-els-talls-de-transit-que-s-efectuaran-durant-el-festardor/ "Linked In")
*   [](mailto:?body=https://aytosagunto.es/va/actualitat/la-policia-local-informa-sobre-els-talls-de-transit-que-s-efectuaran-durant-el-festardor/)